DELTA โฟลตต่ำครอบงำตลาด
หุ้นบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA กลายเป็นหุ้นที่ครอบงำดัชนีหุ้นไทยแบบข้ามปีเลยทีเดียว ด้วยมูลค่าซื้อขายสูงชนิดผิดหูผิดตาและมีผลต่อการบิดเบือน SET Index อย่างมีนัยสำคัญ..ช่วงสัปดาห์สุดท้ายก่อน..จนมาถึงสัปดาห์แรกของปีนี้.!?
5 ม.ค. 2564

สำนักข่าวรัชดา
หุ้นบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA กลายเป็นหุ้นที่ครอบงำดัชนีหุ้นไทยแบบข้ามปีเลยทีเดียว ด้วยมูลค่าซื้อขายสูงชนิดผิดหูผิดตาและมีผลต่อการบิดเบือน SET Index อย่างมีนัยสำคัญ..ช่วงสัปดาห์สุดท้ายก่อน..จนมาถึงสัปดาห์แรกของปีนี้.!?
ซ้ำร้ายกว่านั้น “ภากร ปีตธวัชชัย” ผู้จัดการตลาดหลักทรัพย์ฯ ทำหน้าที่เสมือนฝ่ายสื่อสารองค์กร DELTA ออกมาคอนเฟิร์มว่าหุ้น DELTA เคลื่อนไหวเป็นปกติ ตามผลกำไรที่เติบโตต่อเนื่อง แต่ฟรีโฟลตต่ำ จึงทำให้ราคาปรับตัวขึ้นลงได้เร็วก็เท่านั้นเอง…!!!!
ปมเหตุหุ้น DELTA ร้อนแรงแบบไร้เหตุผล หนีไม่พ้นกลุ่มทุนไต้หวัน ที่ว่ากันว่าเป็น “โคตรเซียน” เรื่องการทำราคาหุ้น พร้อมด้วยโบรกเกอร์ที่สนิทชิดเชื้อ..มาร่วมแจมสนับสนุนออเดอร์ด้วยอีกแรง
ด้วยการอาศัยสตอรี่ออเดอร์ใหญ่จากกลุ่ม Tesla ที่ปลุกปั้นตัวเลขกำไรเติบโตก้าวกระโดด มาเป็นตัวกระตุ้นเพื่อไล่ราคาหุ้นในกระดาน และด้วยราคาที่ปรับขึ้นร้อนแรง จึงเป็น “เหยื่อล่อชั้นดี” ให้นักลงทุนอื่น ๆ แห่ไล่ราคาตาม นั่นจึงเป็นที่มาของหุ้น DELTA ปรับขึ้นจาก 50 บาท ถึง 838 บาท หรือกว่า 1,400%
โดยที่ผู้จัดการตลาดฯ ประทับตรา “ไม่มีอะไรผิดปกติ” นะจ๊ะ..งานนี้จึงเรียกว่า “ไต้หวันเสิร์ฟ..ไต้หวันชง..ไต้หวันตบ” จบเกมกันไป
นั่นก็เป็น “กลเกมหุ้น” ที่ตลาดฯ มีหน้าที่ต้อง “ไล่ล่าแม่มด” กันต่อไป
แต่ที่น่าสมเพช.!! เห็นจะเป็นเรื่องการปล่อยปละ..ละเลยให้หุ้น “โฟลตต่ำ” มาครอบงำตลาดหุ้นได้อย่างไร.!? เพราะด้วยการเคลื่อนไหวที่บอกว่าไร้ความผิดปกติของหุ้น DELTA มันมีผลต่อ SET Index มากถึงกว่า 50-60 จุด จึงทำให้ SET Index บิดเบี้ยวไป
ช่องโหว่เรื่องฟรีโฟลตหุ้น DELTA หากมองเผิน ๆ จะอยู่ที่ 22.35% (ตามเว็บไซต์ตลาดหลักทรัพย์ฯ) ดูแล้วก็เกินกว่าเกณฑ์ที่กำหนดไว้ไม่ต่ำกว่า 15% แต่เมื่อเพ่งพินิจเข้าไปดูโครงสร้างผู้ถือหุ้น มีกองทุนส่วนตัว (ของใครบ้างก็ไม่รู้) ถืออยู่เพียบ แต่แบ่งถือกันไม่ถึง 5% ถูกจัดอยู่ในจำพวกนักลงทุนรายย่อย..แต่หากตัดกลุ่มนี้ออกไปฟรีโฟลตจริง ๆ มีไม่ถึง 10%
เชื่อว่าหน่วยงานกำกับฯ ของตลาดหลักทรัพย์ฯ น่าจะเห็น..แต่ด้วยกฎเกณฑ์ที่มีอยู่มันเอื้อให้ใช้ช่องว่าง..ในการหลบเลี่ยงความเป็นหุ้นฟรีโฟลตต่ำไปได้
นี่ก็เป็นอีก “กลเกมหุ้น” ที่ตลาดฯ มีหน้าที่ต้องพิจารณาเกณฑ์ใหม่ เพื่อให้สอดคล้องกับความเป็นจริงกันต่อไป..!
ที่แน่ ๆ ล่าสุด ตลาดหลักทรัพย์ฯ สั่งให้หุ้น DELTA ใช้เกณฑ์ Cash Balance (ซื้อขายด้วยเงินสดทั้งจำนวน) นับตั้งแต่วันที่ 6-26 ม.ค. 2564
โอ้ว..พระเจ้าช่วยกล้วยแขก..วันนี้ SET Index บิดเบี้ยวอีกกี่จุดละเนี่ย..!??
…อิ อิ อิ…